Նույն օրը Էստոնիայի խորհրդարանում դեսպան Մկրտչյանը հանդիպեց Ռիիգիկոգուի նախագահի առաջին տեղակալ Էնն Էէսմայի հետ: Հանդիպման ընթացքում էստոնացի խորհդարանականը շնորհավորեց Հայաստանին նոր խորհրդարանի գումարման և նախագահության կազմի ընտրության կապակցությամբ: Երկուստեք ընդգծվեց խորհրդարանական կապերը խորացնելուն ուղղված քայլեր ձեռնարկելու, բարեկամական խմբերի գործունեությունն առավել ակտիվացնելու անհրաժեշտությունը: Դեսպանը նշեց, որ այժմ խորհրդարանի դերակատարությունը Հայաստանում ունի նույնչափ կարևորություն, ինչպես և Էստոնիայում, և փորձի փոխանակման օգտակարությունն առավել տեսանելի կլինի երկկողմ այցելություններ կազմակերպելու պարագայում: